hu ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr ja fr ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky sah ky ky ky ru fr ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
партиясы Кара-Суу районуна МТС ачты
Эми Ош областындагы эң ири аймак болгон Кара-Суу районунун дыйкандары айыл чарба иштеринде заманбап техника жана шаймандардан кенен пайдалана алышат. Себеби бул аймакта "Өнүгүү-Прогресс" партиясынын кезектеги техникалык сервиси ачылды. Бул районго он трактор ар кандай айыл чарба шаймандары менен алып келинди.
Бул иш-чарага арналган салтанат Кара-Суу шаарынын стадионунда болуп, ага райондогу дыйкандар, айыл чарба адистери, жетекчилер, ошондой эле Жогорку Кеңештин депутаттары Бакыт Төрөбаев, Мирлан Бакиров, Абдулатип Режевалиев, Тынчтыкбек Шайназаров, экс-депутаттар Улукбек Ормонов, Айтибай Тагаев, Алишер Мамасалиев, Арапбай Төлөнов жана башка инсандар катышышты.
Ушул райондун тургуну, белгилүү инсан Арапбай Төлөнөв эл алдына чыгып сүйлөгөн сөзүндө айыл жериндеги кыйналып жаткан дыйкандарга жардам берген партияга жана анын лидери Б.Төрөбаевге терең ыраазы экенин билдирди. Анын айтымында, депутат Б.Төрөбаевдин жеке демилгеси менен өлкөнүн үч областында ушундай техникалык сервистер ачылып, элге кызмат кылышууда.
- Башка партиялар саясий амбициядан башы чыкпай кызмат талашып, митинг-пикет уюштуруп, жол тосуп жүргөн кезде эл кызматын реалдуу аткарган бул партияга ыраазы болушубуз керек, - деди ал.
Ысык-Көл областынын Жети-Өгүз районунан келген конок Мурат Жетимишбаев өз сөзүндө ушундай эле техсервис Көл кылаасында уюштурулуп, элеттик дыйкандарга арзан жана сапаттуу кызмат көрсөтүп жатканын, Б.Төрөбаевдин демилгеси жалпы элдин биримдигине да кызмат кылып жатканын баса белгиледи.
Ал эми Кара-Суу райондук мамлекеттик администрация башчысы-акимдин орун басары Каныбек Кимсанов райондун дыйкандарына ушундай камкордук көргөнү үчүн депутат Б. Төрөбаевге алкыш айтты. Ошондой эле дыйкандарга болуучу жардам ушуну менен токтоп калбастыгына ишенгенин билдирди.
Ал эми Б. Төрөбаев болсо, элге кайрылуу менен айыл чарбасы өнүкмөйүнчө жалпы экономика алга жылып кетпесин, ошон үчүн бул тармакка көп маани берип жатканын, дагы да ушундай камкордуктар боло берерин, ал эми дыйкандар активдүү аракет менен агротехниканы мыкты өздөштүрүүгө аракет кылуулары зарылдыгын белгиледи. Ошону менен бирге дыйкандарга жардам көрсөтө албаган Айыл чарба министрлигин сынга алды.
Бул салтанатта алып келинген техникалар жана шаймандар эл алдында параддан өтүп, алардын функциясы, иштөө тартиби тууралуу кенири маалымат берилди. Андан соң салтанаттын катышуучуларына чакан программадагы концерт тартууланды.
Өлүм жазасынын коомдогу орду
Кылмыштуулук менен күрөшүүдөбүз, анын алдын алуу менен иш алып барып жатабыз деп, аркандай кылмыштуулук жөнүндө баарлашуулардын статистикалык сандарын айтып тим болуудабыз.
Ал баарлашууларга милиция кызматкерлерин, аксакалдарды, мамлекеттик жана жергиликтүү бийликтин өкүлдөрүнөн турган топторду түзүп алабыз, бирок ошол баарлашуулардын жыйынтыгынан жакшы натыйжа чыгаарына болгон ишенимге, такыр эле, жоктой пикирди, ошол эле баарлашуу учурунда , жаратабыз. Коомубуздун мүчөлөрү критика-сын пикир айтканды жакшы өздөштүрүп алып, ошол өзү айткан сын-пикирдин оңдоп-жоюу маселелерин кандай ой, иш-чаралар аркылуу жетүү жолдорун таба албай келебиз.
Кылмыштуулук менен күрөшүүдө баарлашуулар менен ошол кылмыштуулуктун жазаланышы тууралуу мыйзамдардын аткарылышы , азыркы коом учурундагы укук коргоо органдарынын (милиция, сот, прокуратура) "жазакер принципиалдуулугунун" алы келбестиги "аттын кашкасындай" анык болуп, коомубуздун бир көрүнүшү болуп туруктанды!
Элде айтылып келген "өзүң суу ичкен кудукка түкүрбө" деген лакап сакталмак турсун, ошол булакка "заңдап" коюп деле, эч уялбастан, ошол кудуктун суусун ичип жатканга барабар болууда… .
Кызматка баргандан кийин, мага ушул кызматты ишенип тапшырышты, айлыгын төлөп жатат, эми кызмат өтөшүм керек дештин ордуна, көп мамлекеттик кызматкерлер өзүлөрүнүн кызмат ордунда мыйзамсыз иштерди жасаш үчүн айлык алып жаткандай сезишип, ошол кызматта олтурганын мамлекет менен коомго милдет кылып, догун арткандай мамиле кылышат…
Коомдун ушул кайчылаш учурунда, Баратбай байкенин "Фабула" газетасы аркылуу, көтөрүп жаткан кылмыштуулук менен күрөшүү жолдорун изденүүгө , коомчулуктун өзүн талкууга чакырышын, мен абдан кубанычтуу кабыл алып, ушул маселеге болгон өз оюмду сиздердин талкууңарга коюуну туура көрдүм.
Канча жылдан бери мамлекеттик органдардагы, Акыйкат институту жана ар кайсы НПОлор тарабынан кылмыштуулуктан жабыркаган коомдун 90% адамдарынын укуктары ырайымсыз тебеленип келинүүдө!
Буга жанагы сиз айткан "арамза гумандуулук" күнөөлүү! Бир, ырайымсыз кылмышкердин укугун сактайбыз деп келип, коомдун, жогоруда айткан, кылмыштуулуктан жабыркаган 90%нын, акыйкаттыкка, мыйзамдардын мыйзамдуулугуна, ж.б. асыл ойлорго болгон ишенимдеринин өчүшүнө, мамлекетке болгон сый мамиленин жоголушуна алып келди!
Мына, бир адам, кылмышкерлердин колунан ажал тапты, ошол күндөн баштап, биз ошо кылмышкерге карата "гумандуулукту" суранып баштайбыз- ал, сыз жерде жатпасын, дары дармек берилсин, матрасы жаңыртылсын, …, тамак киргизип, эчки-бээнин сүтү менен "тоюндуруп", камерасына телефон, телевизор, муздаткыч, акча… дегеле көп маселелерди "ал" үчүн чечип беребиз.
Кылмышкердин кылмыштуу аракеттеринен- ата-энеси, бир-туугандары, бала-бакырасы да, коомчулук та жийиркенип турганына карабайбыз.
Ошол эле учурда, жанагы, өлтүрүлгөн адамдын ар-намысын, тирүүчүлүктө алдыга койгон максаттарынын ойрондолушун, тагдырынын талкаланганын, өмүрүнүн кыйылганын ойлогон мамлекет жок!
Өлтүрүлгөн адамды жоктоп, ыйлап калган ата-энесинин, бир-туугандарынын, үй-бүлөсүнүн, жүздөгөн тууган-тааныштарынын, досторунун, кесиптештеринин ар-намысын сактоону, мамлекет негедир онунчу кезекке жылдырып, же, такыр эле, ал жабырлануучулардын бузулган тагдырлары менен эч иши жоктугунан азыркы коомдогу укуктук "чолок көчөгө" туш келдик!
Мамлекет, Конституцияга жазып, милдеттенме албады беле, "…. ИНСАН-сенин өмүрүң, жеке менчигиң…. КОЛ ТИЙБЕС…..укуктарыңдын сакталышын… мамлекет өзүнүн КЕПИЛДИГИНЕ алат"-деп !
Мамлекет өзүнүн жоопкерчилигинен качып, же такыр эле сезбегендигинен, баардык жоопкерчиликтин түрлөрүн инсандардын, ар биринин өз мойнуна илүү далаласынын натыйжасында, коом, азыркы укуктук "кайдыгерлик" абалына туш келди! Мамлекет өзү, жоопкерчилик жөнүндө түшүнүгүн жоготкондон кийин, ошол мамлекеттин негизин түзгөн адамдардын көпчүлүгүндө да жоопкерчиликтүүлүк жөнүндөгү сезим такыр эле жок болууда!
Мамлекет-бул бир имарат же тоо, же чөл, же көл эмес да !?
Мамлекет бул - адамдар коому, мамлекеттик башкарууну-коомдун өкүлдөрү-АДАМдар жүргүзүшөт, жөнөкөй айтканда, ошол адамдардын коомго болгон АДАМГЕРЧИЛИКТҮҮ мамилеси эмеспи!
Мамлекет сыйга татыктуу болушу үчүн, ошол мамлекеттик кызматкерлердин адамгерчиликтүүлүгү (человеческий фактор), абийирдүүлүгү күчтүү болушу керек, абийирдүүлүк болмоюнча (патриоттуулук), биз кылмыштуулукка каршы колдоно турган "өлүм жазасын" киргизүү аябай кыйынчылыкка кептелет, анткени "өлүм жазасын" киргизүү үчүн ошол мамлекеттик кызматкерден аябай чоң ЭРК, НАМЫС, АДАМГЕРЧИЛИК (человеческий фактор) ЧЕЧКИНДҮҮЛҮК жана ЖООПКЕРЧИЛИК (патриоттулук) талап кылынат…
Мамлекет өзүнүн мыйзамдарынын аткарылышын коомдун алдында кандай абийирдүүлүк менен алып барса, ошого жараша коомдогу пикирлер да кыйшайып-түзөлүп турарын ар-бир инсан билет жана күтүп жашайт, антпесе кыргыз айткандай "эшегине жараша тушагы", "окшошконго мушташкан"…. , боло берет.
Коомдо терс көрүнүштөрдүн күчөп, алдым-жуттумдук, сыйдын кетиши, уят-сыйыттын коомдо ордун жоготушу, абийирсиздик, адамдык укуктардын тебелениши, ж.б. д.у. сыяктуу жалпы коомдук жүрүм-турумга коошпогон кылмыштардын мамлекетибизде, өзүнчө бир социалдык көрүнүш катары ордун таап бараткан мезгилде, коом дагы абийирдүүлүктөн такыр тая электе, кылмыштуулук үчүн өлүм жазасын киргизүү маселесинин көтөрүлүшү бул-мыйзамдуу көрүнүш болуп эсептелинет жана Кыргыз Республикасынын мамлекеттүүлүгүн сактап калууда оор кылмыштар үчүн, өлүм жазасынын киргизилиши туура эле эмес - зарыл маселе деп эсептейм!
Акырында айтаарым-сөздүн башында айтып кеткендей , кемчиликти айтуу жакшы нерсе, бирок ошол кемчиликти жоюуга кошкон ар бирибиздин салымыбыз, бул- ар-бирибиздин коомдун алдында милдеттүү-акылмандуулугубуз, улуу КЫРГЫЗ улутунун намыстуулугу, көрөгөчтүгүбүз, билермандыгыбыз, кеменгерлигибиз (командир)!
Коомду оңдош үчүн ар-бирибизден абийирдүүлүк , адамгерчилик жана ЖООПКЕРЧИЛИКТҮҮ сезим талап кылынарын мамлекет да , коомчулукта - эң биринчи жобо катары кароосу зарыл!
сырттан окуу факультетинин башчысы